### Resume

Vejle Kommune har fået tilsagn fra Miljøstyrelsen til at etablere et nyt klima- og lavbundsprojekt på 355 ha i [adresse] fra [adresse] over Ravning til Tørskind.

Der søges en anlægsbevilling på 1,7 mio. kr. i udgift og indtægt vedr. forundersøgelse.

### Sagsfremstilling

Vejle Kommune har fået tilsagn fra Miljøstyrelsen til at etablere et nyt klima- og lavbundsprojekt på 355 ha i [adresse] fra [adresse] over Ravning til Tørskind.

Det primære formål med projektet er at reducere udledningen af CO2 fra kulstofrige lavbundsjorder, men det åbner også muligheden for at udføre supplerende klima-, natur-, frilufts- og miljøindsatser. Projektområdet er vist på bilag 1 og omfatter i alt 48 lodsejere.

Projektet starter op med en forundersøgelse i [adresse], der skal klarlægge dels de natur- og miljømæssige forhold i området og dels de ejendomsmæssige forhold. Er der fortsat basis for et projekt, fremsendes sag herom til politisk behandling med henblik på at søge Miljøstyrelsen om frigivelse af midler til etablering af projektet. Der er afsat 4 år til projektet. Tidsplan fremgår af bilag 2.

Jordfordeling og køb/salg af jord er ikke en del af tilsagnet fra Miljøstyrelsen, da ordningen ikke rummer mulighed herfor. Det er dog meget sandsynligt, at der bliver brug for at bytte rundt på jord i projektet, hvorfor det er nødvendigt for Vejle Kommune at afsøge muligheder for finansiering af jordpulje og jordfordeling.

Naturstyrelsen har ligeledes fået tilsagn til et lavbundsprojekt på 450 hektar ved [adresse] i den vestlige del af Vejle kommune ved [adresse]

### Økonomi

Miljøstyrelsen har i forbindelse med tilsagnet reserveret en tilsagnsramme for det samlede projekt ved Ravning på 128.000 kr./ha. Beløbet inkluderer en estimeret engangskompensation på knap 9 millioner kroner til de berørte lodsejere.

Bedste nuværende bud på projektets totale økonomi er mellem 20 og 40 millioner kroner. Det endelige beløb afhænger af, hvor meget CO2 der kan bindes i projektområdet. Jo mere CO2 projektet tilbageholder, jo større beløb er til rådighed. Der er som udgangspunkt mulighed for at få op til 8.533 kr./ton CO2 ækvivalenter.

Supplerende Økonomi:
Der søges en anlægsbevilling på 1,7 mio. kr. i udgift og indtægt vedr. forundersøgelse. Når forundersøgelsen er foretaget og projektets økonomi kendes, fremsendes sag til politisk behandling.
Projektet er udgiftsneutralt for Vejle Kommune, men anlægsudgiften vil skulle afholdes indenfor anlægsrammen for de kommende års budgetter.

![](data:image/png;base64...)

Figur 1: sagens økonomiske konsekvenser

Opsummering af de bevillingsmæssige konsekvenser:

Sagen medfører, at der søges en anlægsbevilling og afsættes rådighedsbeløb på 1,7 mio. kr. i udgift og indtægt til forundersøgelse vedr. Klima lavbunds projekt. Udgiften finansieres 100% af eksterne tilskud.

Høring:
Økonomi & Controlling har ingen bemærkninger af bevillingsmæssig karakter. Der gøres dog opmærksom på, at anlægsudgiften i 2023 vil skulle afholdes indenfor anlægsrammen for budget 2023.

### Klima og resiliensvurdering

I [adresse] 2020-2050 er målet at udtage 1.700 ha lavbundsarealer. Såfremt de to projekter ved [adresse] og Ravning realiseres fuldt ud vil knap halvdelen af kommunens mål for etablering af lavbundsarealer således være indfriet.

### Sagens videre forløb

Sagen skal behandles af Økonomiudvalget og byrådet.

### Historik

Sagen er behandlet af Klimaudvalget den 7. december 2021.

Noah Andresen og Miljødirektøren indstiller, 13. december 2021, pkt. 204:

at de bevillingsmæssige konsekvenser godkendes jf. bevillingsskema under afsnittet økonomi

Beslutning fra Natur- og Miljøudvalget 2018-2021, 13. december 2021, pkt. 204:

Anbefalet.

Beslutning fra Økonomiudvalget, 10. januar 2022, pkt. 22:

Anbefales.

### Beslutning

Godkendt.

Fraværende Niels Larsen. I stedet mødte Laus Christiansen.

Fraværende Silas Steffensen. I stedet mødte Henry Johansen.

Fraværende Helle Andresen. I stedet mødte Julius Bruun El-Ahmad.

Fraværende Valdemar Schultz. I stedet mødte Merete Jessen.
Fraværende Mille Andersen.